ተመድ 2 ሚሊየን ሕጻናት በጦርነት ምክንያት መፈናቀላቸውን ገለጸ
የተባበሩት መንግስታት ድርጅት ደቡብ ሱዳን ዉስጥ የሚካሄደዉ የእርስ በርስ ግጭት ከሁለት ሚሊየን የሚበልጡ ሕፃናት ከቤታቸዉ እንዲፈናቀሉ ማድረጉን አመለከተ።የተመ የሕጻናት መርጃ ዩኒሱፍ እና የስደተኞች ጉዳይ ከፍተኛ ኮሚሽን እንዳመለከቱት ከደቡብ ሱዳን ከተሰደዱት ዜጎች አብዛኞቹ ወደ ዩጋንዳ፣ ኬንያ እና ኢትዮጵያ ገብተዋል። ከእነዚህ መካከልም 62 በመቶ የሚሆኑት ሕጻናት ናቸዉ።አንድ ሚሊየን የሚሆኑት ደግሞ እዚያዉ ሀገር ዉስጥ ተፈናቅለዋል ብሏል ።የዩ ኤን ኤች ሶ አር  የአፍሪቃ ዳይሬክተር ቫለንቲን ታፖሶባ እንደገለጹት፤ በአሁኑ ወቅት ከደቡብ ሱዳን ተሰዳጆች የበለጠ የሚያሳስባቸዉ ጉዳይ የለም።ከቤታቸዉ ለመፈናቀልና ለመሰደድ የተገደዱት የደቡብ ሱዳን ሕፃናት ጉዳይም የችግሩን አሳሳቢነትና አስቸኳይነት እንደሚገልጽ አመልክተዋል።ደቡብ ሱዳን አንጋፋ ፖለቲከኞቿ በጫሩት ጠብ ሰላሟ ከተናጋ ወዲህ 10 ሺህ የሚሆኑት ዜጎቿ አልቀዋል፤ ከ3ነጥብ5 ሚሊየን የሚበልጡት ደግሞ ከቤት ንብረታቸዉ መፈናቀላቸውን ነው ያመለከተው ።ምንጭ-www.dw.com